ಟ್ರಾಕ್ಟರ್ ಹತ್ತಿ ದೆಹಲಿಗೆ ಹೊರಟ ನೂರಾರು ರೈತರು! masthmagaa.com: 3 ಕೃಷಿ ಕಾನೂನುಗಳನ್ನ ವಾಪಸ್ ಪಡೆಯುವಂತೆ ಎಷ್ಟೇ ಮನವಿ ಮಾಡಿದ್ರೂ ಬಗ್ಗದ ಕೇಂದ್ರ ಸರ್ಕಾರಕ್ಕೆ ಜನವರಿ 26ನೇ ತಾರೀಖು ಅಂದ್ರೆ ಗಣರಾಜ್ಯೋತ್ಸವ ದಿನದಂದು ಸರಿಯಾಗೇ ಬಿಸಿ ಮುಟ್ಟಿಸಲು ರೈತ ಸಂಘಟನೆಗಳು ತಯಾರಿ ನಡೆಸಿವೆ. ಇವತ್ತು ಪಂಜಾಬ್ನ ಲುಧಿಯಾನಾದಿಂದ ನೂರಾರು ರೈತರು ಟ್ರಾಕ್ಟರ್ ಹತ್ತಿ ದೆಹಲಿ ಕಡೆ ಹೊರಟಿದ್ದಾರೆ. ರಾಷ್ಟ್ರ ರಾಜಧಾನಿಯಲ್ಲಿ ಸುಮಾರು 1 ಲಕ್ಷ ಟ್ರಾಕ್ಟರ್ಗಳ ರ್ಯಾಲಿ ನಡೆಸುವ ಉದ್ದೇಶ ಹೊಂದಿದ್ದೇವೆ ಅಂತ ರೈತರೊಬ್ರು ಹೇಳಿದ್ದಾರೆ. ಮತ್ತೊಂದುಕಡೆ ಜನವರಿ 26ರಂದೇ ಖಲಿಸ್ತಾನಿ ಮತ್ತು ಅಲ್ಖೈದಾ ಸೇರಿದಂತೆ ಕೆಲ ಉಗ್ರ ಸಂಘಟನೆಗಳು ಏನಾದ್ರೂ ಮಾಡೋ ಸಾಧ್ಯತೆ ಇದೆ ದೆಹಲಿ ಪೊಲೀಸರು ಅನುಮಾನ ವ್ಯಕ್ತಪಡಿಸಿದ್ದಾರೆ. ಹೀಗಾಗಿ ವಾಂಟೆಡ್ ಉಗ್ರರ ಪೋಸ್ಟರ್ಗಳನ್ನ ಅಂಟಿಸುವುದು ಸೇರಿದಂತೆ ಕೆಲವು ಕ್ರಮಗಳನ್ನ ಕೈಗೊಂಡಿದ್ದಾರೆ. ಈಗಾಗಲೇ ರೈತರ ಪ್ರತಿಭಟನೆಯನ್ನ ಖಲಿಸ್ತಾನಿಗಳು ಹೈಜಾಕ್ ಮಾಡಿದ್ದಾರೆ ಅನ್ನೋ ಆರೋಪ ಕೇಳಿ ಬರ್ತಿದೆ. ಇದರ ಬೆನ್ನಲ್ಲೇ ದೆಹಲಿ ಪೊಲೀಸರು ಕೂಡ ಖಲಿಸ್ತಾನಿ ಸೇರಿದಂತೆ ಕೆಲವೊಂದು ಉಗ್ರ ಸಂಘಟನೆಗಳು ದುಷ್ಕೃತ್ಯ ಎಸಗುವ ಸಾಧ್ಯತೆ ಇದೆ ಎಂದಿದ್ದಾರೆ. masthmagaa.com